CELEX: 62009CA0082
Language: bg
Date: 2010-04-22 00:00:00
Title: Дело C-82/09: Решение на Съда (четвърти състав) от 22 април 2010 г. (преюдициално запитване от Symvoulio tis Epikrateias, Гърция) — Dimos Agios Nikolaos — Kriti/Ypourgos Agrotikis Anaptyxis kai Trofimon (Регламент (ЕО) № 2152/2003 — Наблюдение на горите в Съюза и на тяхното взаимодействие с околната среда — Определения — Понятия „гора“ и „други залесени земи“ — Приложно поле)

19.6.2010   
            
            
               BG
            
            
               Официален вестник на Европейския съюз
            
            
               C 161/11
            
         
      Решение на Съда (четвърти състав) от 22 април 2010 г. (преюдициално запитване от Symvoulio tis Epikrateias, Гърция) — Dimos Agios Nikolaos — Kriti/Ypourgos Agrotikis Anaptyxis kai Trofimon
      (Дело C-82/09) (1)
      
      (Регламент (ЕО) № 2152/2003 - Наблюдение на горите в Съюза и на тяхното взаимодействие с околната среда - Определения - Понятия „гора“ и „други залесени земи“ - Приложно поле)
      (2010/C 161/15)
      Език на производството: гръцки
      
         Запитваща юрисдикция
      
      Symvoulio tis Epikrateias
      
         Страни в главното производство
      
      
         Жалбоподател: Dimos Agios Nikolaos — Kriti
      
         Ответник: Ypourgos Agrotikis Anaptyxis kai Trofimon
      
         Предмет
      
      Преюдициално запитване — Symvoulio tis Epikrateias — Тълкуване на член 3, букви а) и б) от Регламент (ЕО) № 2152/2003 на Европейския парламент и на Съвета от 17 ноември 2003 година относно наблюдението на горите в Общността и тяхното взаимодействие с околната среда (Forest Focus) (ОВ L 324, стр. 1; Специално издание на български език, 2007 г., глава 3, том 51, стр. 208) — Понятия „гора“ и „други залесени земи“ — Различни определения в регламента
      
         Диспозитив
      
      Разпоредбите на член 3, букви а) и б) от Регламент (ЕО) № 2152/2003 на Европейския парламент и на Съвета от 17 ноември 2003 година относно наблюдението на горите в Общността и тяхното взаимодействие с околната среда (Forest Focus), в които за целите на този регламент се определят понятията „гора“ и „залесени земи“, трябва да се тълкуват в смисъл, че допускат национални разпоредби, съдържащи различни определения на тези понятия по отношение на планове, които не са уредени в този регламент.
      
         (1)  ОВ C 102, 1.5.2009 г.